cyanic-selkie/wikianc huggingface dataset:
เดอะบาร์
เดอะบาร์ (The Bar) หรือเดิมที่รู้จักดีอย่าง ซีซาโรและเชมัส (Cesaro and Sheamus) เป็นทีมนักมวยปล้ำของ WWE ได้แชมป์แท็กทีมร่วมกัน 5 สมัย (แชมป์รอว์แท็กทีม WWE 4 สมัย และแชมป์สแมคดาวน์แท็กทีม WWE 1 สมัย) เดิมทีคู่นี้มีความบาดหมางกัน แต่หลังจาก Best of 7 Series ทั้งสองได้ถูกบังคับให้ร่วมทีมโดยผู้จัดการทั่วไปของรอว์ในขณะนั้นอย่าง มิค โฟลีย์ ชื่อทีมเดอะบาร์ของพวกเขามาจากวลี "We don't just set the bar, we are the bar!" ในปี 2019 ทีมเดอะบาร์ต้องยุติบทบาททีมลงเนื่องจากเชมัสได้รับบาดเจ็บ
สวนสาธารณะพญาแถน
สวนสาธารณะพญาแถน หรือ สวนพญาแถน เป็นสวนสาธารณะใจกลางเมืองยโสธร ถนนแจ้งสนิท ตำบลในเมือง อำเภอเมืองยโสธร จังหวัดยโสธร ติดกับลำน้ำกว้างมีเนื้อที่ 18 ไร่ 2 งาน 57 ตารางวา
ความสำคัญ
เทศบาลเมืองยโสธรได้มีมติกำหนดให้สวนสาธารณะพญาแถนเป็นสวนสาธารณะประจำเมืองยโสธร เป็นสถานที่พักผ่อนหย่อนใจของชาวเมือง ตลอดจนสถานที่จัดงานบุญบั้งไฟประจำปี (พญาแถนเป็นชื่อของเทพเจ้าแห่งฝนตามความเชื่อของชาวอีสานว่า เมื่อถึงเดือนหกอันเป็นต้นฤดูฝน จะต้องทำบั้งไฟจุดขึ้นไปบนท้องฟ้า เพื่อถวายบูชาพญาแถน และจะทำให้ฝนจะได้ตกต้องตามฤดูกาล) นอกจากนี้ยังใช้เป็นสถานที่จัดงานแข่งเรือสั้นประจำปี และเทศกาลมหาสงกรานต์อีกด้วย
สภาพบริเวณโดยรอบ
สวนสาธารณะพญาแถน จะประกอบด้วยสวนไม้ดอกไม้ประดับ สังคีตศาลา (เวทีการแสดงกลางแจ้ง) สนามเด็กเล่น และสวนสุขภาพ เมื่อปี พ.ศ. 2525 สวนสาธารณะแห่งนี้ยังได้รับรางวัลสวนสาธารณะดีเด่น ประจำภาค 3 ของสภาสังคมสงเคราะห์แห่งประเทศไทยอีกด้วย
ศิริวรรณ ปราศจากศัตรู
ศิริวรรณ ปราศจากศัตรู (สกุลเดิม ศุภศิริ) เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ อดีตรองหัวหน้าพรรคประชาธิปัตย์ ดูแลพื้นที่ภาคเหนือ และเป็นอดีตสมาชิกสภาผู้แทนราษฎรจังหวัดแพร่และแบบบัญชีรายชื่อหลายสมัย ปัจจุบันสังกัดพรรครวมไทยสร้างชาติ
ประวัติ
ศิริวรรณ เป็นนักการเมืองสตรีที่มีบทบาทโดดเด่น และในการเลือกตั้ง พ.ศ. 2550 ได้รับมอบหมายให้ดูแลการเลือกตั้ง ของพรรคประชาธิปัตย์ ในโซน 1 (ภาคเหนือตอนบน 11 จังหวัด) ร่วมกับ นายเทอดพงษ์ ไชยนันทน์ และนายชัยวุฒิ บรรณวัฒน์ นางศิริวรรณมีชื่อเล่นว่า ติ๊ก จึงมีชื่อที่ทุกคนเรียกกันจนติดปากว่า แม่เลี้ยงติ๊ก ด้านชีวิตครอบครัวสมรสกับ พล.ต.ท.ไถง ปราศจากศัตรู อดีตผู้บัญชาการตำรวจภูธรภาค 2 มีบุตรชาย 1 คน คือนายปารย์ ปราศจากศัตรู (ท่านขุน)
การศึกษา
ศิริวรรณ ปราศจากศัตรู สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร การศึกษาระดับปริญญาตรี สาขาเศรษฐศาสตร์บัณฑิต จากมหาวิทยาลัยหอการค้าไทย และระดับปริญญาโท สาขาการบริหารการศึกษา จากมหาวิทยาลัยนเรศวร
การทำงาน
ศิริวรรณ ปราศจากศัตรู เป็นทายาทนักการเมืองของจังหวัดแพร่ ได้รับเลือกตั้งเป็นสมาชิกสภาผู้แทนราษฎร จังหวัดแพร่ ในการเลือกตั้งปี พ.ศ. 2538, 2539, 2544 ในสังกัดพรรคประชาธิปัตย์ โดยไม่เคยเปลี่ยนพรรค แต่ในการเลือกตั้งเมื่อปี พ.ศ. 2548 นางศิริวรรณเป็นฝ่ายแพ้ให้แก่ นายอนุวัธ วงศ์วรรณ จากพรรคไทยรักไทย ลูกชายนายณรงค์ วงศ์วรรณ อดีตหัวหน้าพรรคสามัคคีธรรม เคยได้รับแต่งตั้งเป็นที่ปรึกษา รัฐมนตรีช่วยว่าการกระทรวงสาธารณสุข (คำรณ ณ ลำพูน) เป็นเลขานุการ รัฐมนตรีว่าการกระทรวงคมนาคม (สุเทพ เทือกสุบรรณ) และเป็นเลขานุการรัฐมนตรีว่าการกระทรวงสาธารณสุข (วิทยา แก้วภราดัย) ในปี พ.ศ. 2551
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ นางศิริวรรณ ปราศจากศัตรู ได้รับเลือกให้ดำรงตำแหน่ง รองเลขาธิการพรรคประชาธิปัตย์ ในปี พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่อีกครั้ง โดยนางศิริวรรณได้รับเลือกให้ดำรงตำแหน่ง รองหัวหน้าพรรคประชาธิปัตย์ รับผิดชอบดูแลพื้นที่ภาคเหนือ ต่อมาเขาได้ลาออกจากตำแหน่งรองเลขาธิการพรรค เมื่อวันที่ 1 พฤศจิกายน พ.ศ. 2556 เพื่อเข้าร่วมกิจกรรมทางการเมืองกับกลุ่ม กปปส.
ในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย เช่นเดียวกับในปี พ.ศ. 2562
ในการเลือกตั้งปี พ.ศ.2566 นางศิริวรรณ พร้อมด้วยหลานชายและหลานสาวอีก 2 คน ได้เข้าสมัครเป็นสมาชิกพรรครวมไทยสร้างชาติ และได้ลงสมัครรับเลือกตั้งในระบบบัญชีรายชื่อ
นอกจากงานการเมือง นางศิริวรรณ ยังได้รับเลือกเป็นนายกสมาคมกีฬาแห่งจังหวัดแพร่ เมื่อปี พ.ศ. 2538 และเป็นกรรมการบริหารชมรมสมาชิกสภาสตรีไทย ปี พ.ศ. 2543
สมาชิกสภาผู้แทนราษฎร
ศิริวรรณ ปราศจากศัตรู ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
และลงสมัครแต่ไม่ได้รับเลือกตั้ง 2 ครั้ง
การขนส่งในประเทศกัมพูชา
ระบบการขนส่งในประเทศกัมพูชา ได้รับความเสียหายอย่างรุนแรงจากสงครามกลางเมือง และได้พัฒนาขึ้นใหม่หลังจากประเทศกลับสู่ความสงบ แต่ก็ยังไม่เพียงพอเท่าที่ควร โครงสร้างพื้นฐานของประเทศที่อ่อนแอทำให้ไม่สามารถให้ความช่วยเหลือฉุกเฉินได้อย่างสะดวก และสร้างปัญหาในการจัดซื้อสิ่งของส่งกระจายไปยังที่ต่าง ๆ แต่ได้รับความช่วยเหลือจากสหภาพโซเวียตหลังจากที่เขมรแดงลงจากอำนาจ
ระบบราง
ทางรถไฟที่สำคัญมีสองสายโดยทั้งหมดมีจุดเริ่มที่พนมเปญ มีระยะทางรวม 612 กิโลเมตร เป็นรางรถไฟทางเดี่ยวขนาดหนึ่งเมตร (มีเตอร์เกจ) ทั้งนี้กัมพูชามีแผนสร้างทางรถไฟสายที่สามเพื่อเชื่อมต่อพนมเปญกับเวียดนาม รวมถึงทางรถไฟระหว่างประเทศสิงคโปร์เชื่อมต่อกับเมืองคุนหมิง ประเทศจีน และสายเหนือ-ใต้
หลังจากทศวรรษที่ได้รับความเสียหายจากช่วงสงคราม เครือข่ายระบบรางของกัมพูชาได้ฟื้นตัวขึ้นใหม่ รวมเป็นส่วนหนึ่งของโครงการทางรถไฟทรานส์-เอเชีย ด้วยรถไฟที่ทันสมัย แทนที่การใช้เส้นทางรถไฟที่ชาวบ้านได้ดัดแปลงไม้ไผ่เป็นรถไฟเพื่อการท่องเที่ยว โดยใช้พลังงานรถโกคาร์ตหรือเครื่องปั๊มน้ำ เรียกว่า "รถไฟไม้ไผ่"
ในอดีตเส้นทางรถไฟของกัมพูชาเคยเชื่อมต่อกับเวียดนามและไทย แต่ด้วยสถานการณ์ทางการเมืองจึงทำให้มีการรื้อรางออก
ระบบถนน
ระบบทางหลวงในประเทศกัมพูชามีระยะทางทั้งสิ้น 38,257 กิโลเมตร ลาดยางแล้ว 2,406 กิโลเมตร และยังไม่ได้ลาดยาง 35,851 กิโลเมตร (ข้อมูลปี พ.ศ. 2547) ประมาณ 50% ราดด้วยแอสฟัลท์ และอยู่ในสภาพดี ใน พ.ศ. 2524 กัมพูชาเริ่มใช้ทางหลวงหมายเลข 1 ที่เริ่มจากพนมเปญไปยังชายแดนเวียดนาม ถนนที่ชำรุดระหว่างสงครามได้รับการฟื้นฟูด้วยทหารช่างจากเวียดนามที่มาให้ความช่วยเหลือ ถนนส่วนใหญ่ได้รับการปรับปรุงให้ใช้งานได้ใน พ.ศ. 2549 มีการสร้างถนนเชื่อมต่อจากชายแดนไทยที่ปอยเปตไปยังจังหวัดเสียมราฐหรือนครวัด
ทางน้ำ
การเดินทางทางน้ำมีบทบาทมากในประวัติศาสตร์กัมพูชา แม่น้ำโขงและทะเลสาบเขมรซึ่งมีคลองเชื่อมต่อมากมาย จัดว่ามีประโยชน์ในการคมนาคมมาก มีเรือเฟอร์รีให้บริการขนส่งระหว่างแม่น้ำบาสักกับแม่น้ำโขงช่วงกลาง
ท่าเรือ
ท่าเรือที่สำคัญของกัมพูชามีสองแห่งคือ ท่าเรือพนมเปญและท่าเรือเมืองพระสีหนุหรือท่าเรือกำปงโสม โดยท่าเรือพนมเปญอยู่ระหว่างจุดตัดระหว่างแม่น้ำโขง แม่น้ำบาสัก และแม่น้ำทะเลสาบ เป็นท่าเรือแม่น้ำที่มีความสำคัญในกัมพูชาทั้งระดับชาติและนานาชาติ ท่าเรือเมืองพระสีหนุเปิดใช้การใหม่อีกครั้งใน พ.ศ. 2522 โดยสร้างตั้งแต่ พ.ศ. 2503 ด้วยความช่วยเหลือจากฝรั่งเศส
ทางอากาศ
ในกัมพูชามีท่าอากาศยาน 26 แห่ง แต่สามารถใช้การได้ใน พ.ศ. 2528 เพียง 13 แห่ง มีสนามบิน 8 แห่งที่มีรันเวย์แบบถาวร ท่าอากาศยานนานาชาติพนมเปญเป็นท่าอากาศยานที่ใหญ่ที่สุด รองลงมาคือท่าอากาศยานแห่งชาติเสียมราฐในเสียมราฐ ใน พ.ศ. 2526 ได้สร้างท่าอากาศยานขึ้นที่เรียม เรียกว่าท่าอากาศยานนานาชาติเมืองพระสีหนุ โดยได้รับความช่วยเหลือจากสหภาพโซเวียต นอกจากนั้น ยังมีท่าอากาศยานในพระตะบองและสตึงแตรง
ซึกมุนต์ กาลีนอฟสกี
ซึกมุนต์ กาลีนอฟสกี (Zygmunt Kalinowski) เกิดวันที่ 2 พฤษภาคม ค.ศ. 1949 ที่ลัสกี เป็นอดีตผู้รักษาประตูฟุตบอลอาชีพชาวโปแลนด์
สโมสรที่เขาร่วมเล่น ได้แก่ แลเกียวาร์ชาวา, ชล็องสก์วรอตสวัฟ และมอตอร์ลูบลิน เขาได้ร่วมลงเล่นให้แก่ฟุตบอลทีมชาติโปแลนด์ 4 ครั้ง และเป็นผู้รักษาประตูตัวสำรองในฟุตบอลโลก 1974 ที่ซึ่งทีมชาติโปแลนด์ได้อันดับสาม
รถไฟใต้ดินแฟรงก์เฟิร์ต
รถไฟใต้ดินแฟรงก์เฟิร์ต (U-Bahn Frankfurt) เป็นเส้นทางรถไฟใต้ดินในเมืองแฟรงก์เฟิร์ต ประเทศเยอรมนี เปิดให้บริการในปี ค.ศ. 1968 ปัจจุบันมีจำนวน 86 สถานี 9 เส้นทาง ระยะทาง 64.85 km ประมาณร้อยละ 59 ของเส้นทางเป็นทางใต้ดิน
เส้นทางปัจจุบัน
ปัจจุบันมีจำนวน 9 เส้นทาง
อ้างอิง
เยอรมัน
การแปรใช้ใหม่
การแปรใช้ใหม่ (recycling) เป็นการจัดการวัสดุเหลือใช้ที่กำลังจะเป็นขยะโดยนำไปผ่านกระบวนการแปรสภาพ (โดยเฉพาะการหลอม) เพื่อให้เป็นวัสดุใหม่แล้วนำกลับมาใช้ได้อีก วัสดุที่ผ่านการแปรสภาพนั้นอาจจะเป็นผลิตภัณฑ์เดิมหรือผลิตภัณฑ์ใหม่ก็ได้ การแปรใช้ใหม่มีความหมายต่างจาก การใช้ซ้ำ (reusing) ซึ่งหมายถึง การนำกลับมาใช้ใหม่โดยไม่ผ่านกระบวนการแปรสภาพใด ๆ ทั้งสิ้น
ในความเข้าใจของคนบางกลุ่มนั้น การแปรใช้ใหม่ยังหมายถึง การนำวัสดุเหลือใช้กลับมาปรับเปลี่ยนรูปแบบหรือพัฒนารูปร่างใหม่ให้สามารถนำมาใช้ประโยชน์ในรูปแบบอื่น ๆ เช่น ขวดน้ำพลาสติก หากนำมาใช้ใส่น้ำอีกครั้งเป็นการใช้ซ้ำ แต่ถ้านำเอาขวดนำพลาสติกมาตัดให้เป็นกระป๋อง แล้วนำไปใช้ตัดดินบรรจุในถุง หรือนำขวดพลาสติกมาตัดครึ่งทำเป็นแจกันใส่ดอกไม้หรือเป็นที่ใส่ปากกา มักถูกเรียกว่าเป็นการแปรขวดน้ำพลาสติกเพื่อใช้ใหม่
ต้นกำเนิด
การแปรใช้ใหม่ได้รับการปฏิบัติทั่วไปในประวัติศาสตร์ของมนุษยชาติส่วนใหญ่ หลักฐานที่มีการบันทึกไว้สามารถย้อนกลับไปในอดีตอันยาวนานถึงยุคของเพลโตเมื่อ 400 ปีก่อนคริสต์ศักราช จากการศึกษาทางโบราณคดีเกี่ยวกับการทิ้งขยะของเสียในยุคโบราณแสดงให้เห็นว่า ในช่วงระยะเวลาที่ทรัพยากรเริ่มหายากขึ้นนั้น ขยะจากบ้านเรือน (เช่น เถ้า เครื่องมือหัก เครื่องปั้นดินเผา) จะมีปริมาณน้อยลง บ่งบอกได้ถึงการนำขยะจำนวนไม่น้อยกลับไปแปรใช้ใหม่ เพราะไม่มีวัสดุใหม่มาแทนของเดิม
ในยุคก่อนอุตสาหกรรม (pre-industrial) มีหลักฐานว่าเศษทองเหลืองและโลหะอื่น ๆ ถูกเก็บรวบรวมและนำไปหลอมเพื่อนำกลับมาใช้ใหม่ในยุโรป ในสหราชอาณาจักร ขี้ฝุ่นและขี้เถ้าจากการเผาไหม้ไม้ฟืนและจากไฟถ่านหิน (coal fire) จะถูกเก็บรวบรวมโดยคนเก็บขยะ (dustmen) และนำไปแปรสภาพใหม่แม้จะมีคุณภาพด้อยลง (downcycled) เพื่อใช้เป็นวัสดุพื้นฐานในการทำอิฐ แรงขับเคลื่อนหลักของการแปรใช้ใหม่ประเภทนี้มาจากผลประโยชน์ทางเศรษฐกิจในการได้เชื้อเพลิงจากวัสดุที่แปรใช้ใหม่แทนที่จะต้องซื้อวัตถุดิบบริสุทธิ์ทั้งหมด รวมทั้งความบกพร่องในการกำจัดขยะสาธารณะในพื้นที่ที่มีประชากรอาศัยอยู่อย่างหนาแน่นมาก ในปี 1813, เบนจามิน ลอว์ (Benjamin Law) จากเมืองแบตลีย์ ในมณฑลยอร์กเชอร์ ของอังกฤษ (Batley, Yorkshire) ได้พัฒนากระบวนการของการเปลี่ยนเศษผ้าที่ไม่ใช้แล้ว (rag) ให้กลายเป็น 'เส้นใยที่ได้จากเศษผ้าเก่า ๆ' (shoddy) และผ้าขนสัตว์คุณภาพต่ำ หรือ 'มังโก' (mungo)  วัสดุชนิดใหม่นี้จะรวมประสานเส้นใยที่ได้จากการแปรใช้ใหม่กับขนสัตว์บริสุทธิ์ (virgin wool) เข้าไว้ด้วยกัน  ในเขตมณฑลยอร์กเชอร์ทางภาคตะวันตก (West Yorkshire) อุตสาหกรรมเส้นใยที่ได้จากเศษผ้าขี้ริ้วในเขตเมือง เช่น แบตลีย์ และ ดิวส์เบอรี่ (Dewsbury), กินระยะเวลามาตั้งแต่ต้นศตวรรษที่ 19 ไปจนถึงปี 1914 เป็นอย่างน้อย
หม่อมราชวงศ์คึกฤทธิ์ ปราโมช
ศาสตราจารย์ พลตรี หม่อมราชวงศ์คึกฤทธิ์ ปราโมช (20 เมษายน พ.ศ. 2454 – 9 ตุลาคม พ.ศ. 2538) เป็นนักปราชญ์ นักเขียน นักการเมือง และศิลปินแห่งชาติ สาขาวรรณศิลป์ พ.ศ. 2528 เขาเป็นน้องชายแท้ ๆ ของ หม่อมราชวงศ์เสนีย์ ปราโมช และเป็นนายกรัฐมนตรีไทย คนที่ 13 (ดำรงตำแหน่ง ตั้งแต่ พ.ศ. 2518–2519)
ปลาย พ.ศ. 2551 กระทรวงวัฒนธรรมเสนอชื่อหม่อมราชวงศ์คึกฤทธิ์เป็นบุคคลสำคัญของโลกต่อยูเนสโก โดยมีทั้งเสียงสนับสนุน  และคัดค้าน ต่อมาในวันที่ 23 ตุลาคม พ.ศ. 2552 ยูเนสโกได้ประกาศยกย่องเชิดชูเกียรติหม่อมราชวงศ์คึกฤทธิ์เป็นบุคคลสำคัญของโลก ใน 4 สาขา ได้แก่ การศึกษา วัฒนธรรม สังคมศาสตร์ และสื่อสารมวลชน ในวาระครบรอบ 100 ปี ชาตกาล พ.ศ. 2554 โดยได้รับการประกาศพร้อมกันกับเอื้อ สุนทรสนาน ซึ่งได้รับในวาระครบรอบ 100 ปี ชาตกาล พ.ศ. 2553
ประวัติ
หม่อมราชวงศ์คึกฤทธิ์ เกิดวันที่ 20 เมษายน พ.ศ. 2454 ในเรือกลางแม่น้ำเจ้าพระยา ณ ตำบลบ้านม้า อำเภออินทร์บุรี จังหวัดสิงห์บุรี เป็นโอรสคนสุดท้อง ในบรรดาโอรส-ธิดา ทั้ง 6 คน ของ พลโท พระวรวงศ์เธอ พระองค์เจ้าคำรบ กับหม่อมแดง (บุนนาค) ชื่อ "คึกฤทธิ์" นั้นมาจากการที่ชอบร้องไห้เสียงดังในวัยทารก จึงได้รับพระราชทานนามนี้จาก สมเด็จพระศรีพัชรินทราบรมราชินีนาถ พระบรมราชชนนีพันปีหลวง
เขาสมรสกับ หม่อมราชวงศ์พักตร์พริ้ง ทองใหญ่ เมื่อ พ.ศ. 2479 มีบุตรธิดา 2 คน คือ หม่อมหลวงรองฤทธิ์ ปราโมช และ หม่อมหลวงวิสุมิตรา ปราโมช ต่อมาได้แยกกันอยู่กับหม่อมราชวงศ์พักตร์พริ้ง
หม่อมราชวงศ์คึกฤทธิ์พักอยู่ที่บ้านในซอยพระพินิจ ซึ่งเป็นซอยย่อยอยู่ในซอยสวนพลู ถนนสาทรใต้ เขตสาทร บ้านหลังนี้เป็นที่รู้จักกันในชื่อว่า "บ้านซอยสวนพลู"
หม่อมราชวงศ์คึกฤทธิ์เป็นบุคคลที่มีบุคลิกและบทบาทที่หลากหลาย มีชื่อเสียงในหลาย ๆ ด้าน โดยเฉพาะการประพันธ์ การแสดง และยังเป็นนักการเมือง เป็นผู้ก่อตั้งพรรคก้าวหน้า เมื่อ พ.ศ. 2488 ต่อมาได้ยุบรวมกับพรรคประชาธิปัตย์ในปีถัดมา ต่อมาก่อตั้งหนังสือพิมพ์สยามรัฐ เมื่อ พ.ศ. 2493 และก่อตั้งพรรคกิจสังคม เมื่อ พ.ศ. 2517 และได้ดำรงตำแหน่งเป็นนายกรัฐมนตรีคนที่ 13 ของประเทศไทยเมื่อ พ.ศ. 2518 โดยสามารถเป็นแกนนำตั้งรัฐบาลทั้งที่มีจำนวน ส.ส. ในมือเพียง 18 คน รัฐบาลคึกฤทธิ์ในครั้งนั้นมี บุญชู โรจนเสถียร ผู้ร่วมก่อตั้งพรรคกิจสังคม เป็น รัฐมนตรีว่าการกระทรวงการคลัง มีนโยบาย "เงินผัน" เป็นที่รู้จักเลื่องลือทั่วไปในสมัยนั้น
ก่อนดำรงตำแหน่งนายกรัฐมนตรี หม่อมราชวงศ์คึกฤทธิ์เคยรับบทเป็นนายกรัฐมนตรีของประเทศแถบเอเชียตะวันออกเฉียงใต้ประเทศหนึ่ง ชื่อว่าประเทศสารขัณฑ์ ในภาพยนตร์เรื่อง The Ugly American (1963) คู่กับมาร์ลอน แบรนโด เมื่อ พ.ศ. 2506 และหลังพ้นตำแหน่งนายกรัฐมนตรี เขาเคยรับบทเป็นนักแสดงรับเชิญในภาพยนตร์ ผู้แทนนอกสภา กำกับโดย สุรสีห์ ผาธรรม นำแสดงโดย สรพงศ์ ชาตรี เมื่อ พ.ศ. 2526
ระหว่างการเล่นการเมือง หม่อมราชวงศ์คึกฤทธิ์มีบุคลิกที่โดดเด่นเป็นตัวของตัวเองที่ทุกคนรู้จักดี คือ วาทะศิลป์ และบทบาทเป็นที่ชวนให้จดจำ เช่น การผวนพูดเล่นชื่อของตัวเองเมื่อมีผู้ถามว่า หมายถึงอะไร โดยตอบว่า "คึกฤทธิ์ ก็คือ คิดลึก" เป็นต้น
หม่อมราชวงศ์คึกฤทธิ์ได้รับฉายาจากนักการเมือง และสื่อมวลชนมากมาย เช่น "เฒ่าสารพัดพิษ" "ซือแป๋ซอยสวนพลู" ภายหลังเมื่อมีอายุ จนสามารถแสดงความเห็นทางการเมือง ได้อย่างตรงไปตรงมา โดยไม่ต้องเกรงกลัวอิทธิพลใด ๆ จึงได้รับฉายาว่า "เสาหลักประชาธิปไตย" นอกจากนี้ อีกฉายาหนึ่งที่ใช้เรียก หม่อมราชวงศ์คึกฤทธิ์ ในบางแห่งคือ "หม่อมป้า"
ในด้านวรรณศิลป์ หม่อมราชวงศ์คึกฤทธิ์ มีผลงานหนังสือที่มีชื่อเสียงระดับประเทศมากมาย ที่ได้รับการตีพิมพ์ซ้ำแล้วซ้ำอีก เช่น สี่แผ่นดิน, ไผ่แดง, กาเหว่าที่บางเพลง, หลายชีวิต, ซูสีไทเฮา, สามก๊กฉบับนายทุน และเรื่องสั้น "มอม" ซึ่งได้ใช้เป็นบทความประกอบแบบเรียนภาษาไทยในปัจจุบัน บางชิ้นมีผู้นำไปทำเป็นละครโทรทัศน์ เช่น สี่แผ่นดิน, หลายชีวิต และทำเป็นภาพยนตร์ เช่น กาเหว่าที่บางเพลง
การศึกษา
หม่อมราชวงศ์คึกฤทธิ์เริ่มต้นเรียนหนังสือที่บ้าน กับหม่อมราชวงศ์บุญรับ พี่สาวคนโต จนอ่านภาษาไทยได้ตั้งแต่อายุ 4 ปี กระทั่งเมื่อ พ.ศ. 2458 เขาจึงเข้าศึกษาภาคบังคับ ที่โรงเรียนวัฒนาวิทยาลัย (วังหลัง) จากนั้นเข้าศึกษาต่อที่โรงเรียนสวนกุหลาบวิทยาลัย และเดินทางไปศึกษาต่อในประเทศอังกฤษ ที่โรงเรียนเทรนต์วิทยาลัย (Trent College) จากนั้นสอบเข้าวิทยาลัยควีนส์ (The Queen's College) แห่งมหาวิทยาลัยออกซฟอร์ด (University of Oxford) เพื่อศึกษาวิชาการปรัชญา การเมือง และเศรษฐศาสตร์ โดยสำเร็จปริญญาตรีเกียรตินิยม และอีกสามปีต่อมา ก็สำเร็จการศึกษาปริญญาโทจากมหาวิทยาลัยเดียวกัน
ถึงแก่อสัญกรรม
หม่อมราชวงศ์คึกฤทธิ์ถึงแก่อสัญกรรมด้วยโรคชรา เมื่อวันที่ 9 ตุลาคม พ.ศ. 2538 ณ โรงพยาบาลสมิติเวช รวมอายุ ต่อมาเมื่อวันที่ 23 ธันวาคม พ.ศ. 2538 เวลา 17.15 น. พระบาทสมเด็จพระเจ้าอยู่หัว พร้อมด้วยพระบรมวงศานุวงศ์ พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส ต่อมาในปี พ.ศ. 2550 กระทรวงวัฒนธรรมได้เสนอชื่อต่อยูเนสโกให้เป็นบุคคลสำคัญของโลก สาขา การศึกษา วัฒนธรรม สังคมศาสตร์และสื่อสารมวลชน เนื่องในโอกาสครบรอบชาตกาล 100 ปี ในวันที่ 20 เมษายน พ.ศ. 2554 นับเป็นคนไทยลำดับที่ 20
รางวัลและเกียรติยศ
หม่อมราชวงศ์คึกฤทธิ์ได้รับพระราชทานยศกองอาสารักษาดินแดนเป็น นายกองใหญ่ ในฐานะนายกรัฐมนตรีและรัฐมนตรีว่าการกระทรวงมหาดไทย
เครื่องราชอิสริยาภรณ์ไทย
หม่อมราชวงศ์คึกฤทธิ์ได้รับพระราชทานเครื่องราชอิสริยาภรณ์ ดังนี้ สาขาวรรณศิลป์
โพรโทพลาสซึม
โพรโทพลาสซึม (protoplasm) เป็นสารกึ่งของเหลวอยู่ภายในของเซลล์ทั้งหมด ซึ่งประกอปด้วย นิวเคลียส (Nucleus) และ ไซโตพลาสซึม (Cytoplasm) มีความหนืด โปร่งแสง ไม่มีสี ถูกห่อหุ้มด้วยผนังเซลล์ หากเป็นของพืชจะมีคลอโรพลาสต์(Chloroplast) รวมอยู่ด้วย เมื่ออยู่ในสภาวะแวดล้อมที่เหมาะสมจะแสดงคุณสมบัติการมีชีวิตได้
ซีโมน แคร์
ซีโมน โทโรป แคร์ (Simon Thorup Kjær; เกิด 26 มีนาคม ค.ศ. 1989) เป็นนักฟุตบอลชาวเดนมาร์ก ปัจจุบันเล่นในตำแหน่งเซ็นเตอร์แบ็กให้กับเอซีมิลาน และเป็นกัปตันทีมชาติเดนมาร์ก
อ้างอิง
1989
สมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท)
สมเด็จพระพุทธโฆษาจารย์ ฉายา ญาณฉนฺโท นามเดิม หม่อมราชวงศ์เจริญ ราชสกุล อิศรางกูร เป็นสมเด็จพระราชาคณะฝ่ายมหานิกาย เจ้าคณะใหญ่หนเหนือ และอดีตเจ้าอาวาสวัดโมลีโลกยารามราชวรวิหารและวัดระฆังโฆสิตารามวรมหาวิหาร
ประวัติ
สมเด็จพระพุทธโฆษาจารย์ มีนามเดิมว่าหม่อมราชวงศ์เจริญ เกิดเมื่อวันจันทร์ที่ 17 สิงหาคม พ.ศ. 2400 ตรงกับแรม 12 ค่ำ เดือน 9 ปีมะเส็ง เป็นบุตรของหม่อมเจ้าถึก (พระโอรสในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์) ภูมิลำเนาเดิมอยู่บ้านบางอ้อ (อำเภอบ้านนา) จังหวัดนครนายก แล้วติดตามบิดาเข้ามาอยู่ที่กรุงเทพมหานคร เริ่มแรกได้ศึกษากับบิดา ต่อมาไปศึกษาภาษาบาลีกับพระอาจารย์จีน จนอายุได้ 7 ขวบ บิดาจึงนำไปถวายเป็นศิษย์ของหม่อมเจ้าพระสมเด็จพระพุฒาจารย์ (ทัด เสนีวงศ์) ขณะพระองค์ยังเป็นหม่อมเจ้าพระเปรียญอยู่วัดระฆังฯ และศึกษากับพระอมรเมธาจารย์ (เกษ) ขณะยังเป็นมหาเปรียญ กับหม่อมเจ้าชุมแสงซึ่งเป็นลุง และกับพระโหราธิบดดี (ชุม) ศึกษากับอาจารย์ทั้ง 4 ท่านนี้เป็นหลัก นอกจากนี้ก็ศึกษากับสมเด็จพระพุฒาจารย์ (โต พฺรหฺมรํสี) สมเด็จพระวันรัต (แดง สีลวฑฺฒโน) เป็นต้นด้วย
ปีมะเมีย พ.ศ. 2413 บรรพชาเป็นสามเณร และเข้าสอบพระปริยัติธรรมได้เปรียญธรรม 3 ประโยค ขณะอายุได้ 14 ปี ถึงปีชวด พ.ศ. 2419 ได้เข้าสอบอีก ณ พระที่นั่งสุทไธสวรรยปราสาท ได้เพิ่มอีก 1 ประโยคเป็นเปรียญธรรม 4 ประโยค ต่อมาในปีขาล พ.ศ. 2421 ได้อุปสมบทเป็นพระภิกษุ ณ พระอุโบสถ วัดพระศรีรัตนศาสดาราม โดยมีหม่อมเจ้าพระสมเด็จพระพุฒาจารย์ ขณะยังเป็นหม่อมเจ้าพระพุทธุปบาทปิลันธน์ เป็นพระอุปัชฌาย์ และในปีมะเมีย พ.ศ. 2425 ได้เข้าสอบอีกเป็นครั้งสุดท้ายที่พระที่นั่งสุทไธสวรรยปราสาท ได้เพิ่ม 1 ประโยค รวมเป็นเปรียญธรรม 5 ประโยค
หลังจากได้รับแต่งตั้งเป็นพระราชาคณะที่พระราชานุพัทธมุนีแล้ว โปรดให้ท่านพร้อมด้วยฐานานุกรม 1 รูป มหาเปรียญ 1 รูป และพระอันดับ 4 รูป ย้ายไปอยู่วัดโมลีโลกยาราม โดยมีขบวนแห่ทางเรือประกอบด้วยเรือศรีม่านทองทรงพระพุทธรูป 1 ลำ เรือโขนม่านทองแย่งของพระราชานุพัทธมุนี 1 ลำ เรือม่านลายของพระที่ติดตาม 1 ลำ และเรือดั้งพิณพาทย์กลองแขก 2 ลำ ออกจากวัดระฆังตอนเช้าวันจันทร์ ขึ้น 7 ค่ำ เดือน 8 (ตรงกับวันที่ 27 มิถุนายน พ.ศ. 2430)
เมื่อทรงประกาศใช้พระราชบัญญัติลักษณะปกครองคณะสงฆ์ ร.ศ. 121 ได้ทรงโปรดฯ ให้ท่าน (ขณะยังเป็นพระธรรมไตรโลกาจารย์) เป็นเจ้าคณะมณฑลนครสวรรค์ และพระราชทานสัญญาบัตรเจ้าคณะมณฑลแก่ท่าน ณ พระอุโบสถ วัดพระศรีรัตนศาสดาราม ในวันที่ 19 กรกฎาคม ศกนั้น ต่อมาท่านเกิดขัดแย้งกับสมเด็จพระมหาสมณเจ้า กรมพระยาวชิรญาณวโรรส ถึงกับแสดงกิริยาและวาจามิบังควรเฉพาะพระพักตร์สมเด็จพระมหาสมณเจ้าฯ พระบาทสมเด็จพระมงกุฎเกล้าเจ้าอยู่หัวทรงทราบ จึงทรงพระดำริจะถอดท่านจากสมณศักดิ์ แต่สมเด็จพระมหาสมณเจ้าฯ ขอพระราชทานโทษไว้ จึงมีพระบรมราชโองการให้ท่านกราบทูลขอขมาโทษต่อสมเด็จพระมหาสมณเจ้าฯ ในท่ามกลางเถรสมาคม ให้ลดนิตยภัตลงมาเท่าพระราชาคณะชั้นสามัญตลอดปี และให้ถอดเสียจากตำแหน่งผู้บัญชาการคณะมณฑลนครสวรรค์
มรณภาพ
สมเด็จพระพุทธโฆษาจารย์ อาพาธด้วยโรคปอดมาช้านาน อาการทรงและทรุดเรื่อยมาจนกระทั่งมรณภาพเมื่อวันที่ 1 ตุลาคม พ.ศ. 2470 เวลา 18.05 น. สิริอายุได้
เวลา 16.00 น. วันต่อมา สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จมาพระราชทานน้ำหลวงอาบศพ โกศไม้สิบสอง ชั้นรอง 2 ชั้น ฉัตรเครื่องตั้ง 7 คัน พระพิธีธรรมสวดพระอภิธรรมมีกำหนด 15 วัน
วันที่ 30 พฤษภาคม พ.ศ. 2471 พระบาทสมเด็จพระปกเกล้าเจ้าอยู่หัวโปรดฯ ให้เปลี่ยนโกศไม้สิบสองเป็นโกศมณฑปสำหรับออกเมรุ วันต่อมาจึงตั้งริ้วกระบวนราชอิสริยยศเคลื่อนศพจากวัดระฆังฯ ไปยังเมรุท้องสนามหลวง ถึงเวลา 18.00 น. พระบาทสมเด็จพระเจ้าอยู่หัวเสด็จฯ ไปทอดผ้าบังสุกุลและพระราชทานเพลิงศพ
สีฟันกระบือ
สีฟันกระบือ หรือขนหนอนสะเหล่า เป็นไม้พุ่มในวงศ์ Phyllanthaceae กิ่งอ่อนมีขน เปลือกสีน้ำตาลปนเทา แตกเป็นร่องตื้นตามความยาวของลำต้น ใบเดี่ยว ดอกช่อ ออกตามซอกใบ ดอกแยกเพศแต่อยู่ในช่อเดียวกัน ผลเดี่ยว กลม ผิวเรียบเป็นมัน สีเขียว สุกแล้วเป็นสีดำ ใบใช้ต้มน้ำดื่มเป็นยาถ่าย รากต้มเป็นยาบำรุงร่างกาย หลังคลอดบุตร
โรงเรียนเพชรพิทยาคม (จังหวัดชลบุรี)
โรงเรียนเพชรพิทยาคม (Petch Pittayakom School) ตั้งอยู่ที่ 170/17 หมู่ 9 ถนนสุขุมวิท ตำบลบ้านสวน อำเภอเมือง จังหวัดชลบุรี 20000 สังกัดสำนักงานคณะกรรมการส่งเสริมการศึกษาเอกชน(สช)
ประวัติ
โรงเรียนเพชรพิทยาคม ได้รับอนุญาตให้จัดตั้งขึ้นเมื่อวันที่ 17 พฤษภาคม พ.ศ. 2506 โดยมีนางสมคิด คงเพชรวิเศษ เป็นผู้รับใบอนุญาต ผู้จัดการ มีนางกัญญา คงเพชรวิเศษ เป็นครูใหญ่ คนปัจจุบัน
Nepenthes rafflesiana
Nepenthes rafflesiana ( ได้ชื่อตามโทมัส สแตมฟอร์ด แรฟเฟิลส์) หรือมีอีกชื่อหนึ่งว่า Raffles' pitcher-plant เป็นหม้อข้าวหม้อแกงลิงที่มีการกระจายตัวกว้างทั้งในเกาะบอร์เนียว, เกาะสุมาตรา, มาเลเซียตะวันตก, และ ประเทศสิงคโปร์ N. rafflesiana นั้นมีความหลากหลายสูงมาก (ส่วนอีกชนิดคือ N. mirabilis) ด้วยมีรูปแบบมากมายและหลากหลายรายละเอียด ในบอร์เนียวมีอย่างน้อยสี่รูปแบบที่ต่างกัน รูปแบบขนาดยักษ์ของพืชชนิดนี้สร้างหม้อที่มีขนาดใหญ่มากสามารถแข่งขันกับ N. rajah ได้เลยทีเดียว
การกระจายพันธุ์และถิ่นอาศัย
ปกติ N. rafflesiana จะขึ้นในบริเวณกลางแจ้ง, ดินเป็นทราย, ความชื้นสูง พบในป่าฝนเขตร้อน,ป่าพรุ, ป่าสันทรายชายหาด และผาริมทะเล มันขึ้นที่ระดับความสูง 0 ถึง 1,200 ม.จากระดับน้ำทะเล
ลักษณะทางพฤกษศาสตร์
Nepenthes rafflesiana เป็นไม้เลื้อย ลำต้นอาจไต่ได้สูงถึง 15 เมตร และหนาถึง 10 มม. ปล้องยาว 20 ซม. สายดิ่งอาจยาวมากกว่า 110 ซม.
หม้อของ N. rafflesiana ป่องออกและมีปีกชายฝอยขนาดใหญ่ ขนาดของหม้อส่วนใหญ่มีความสูงไม่เกิน 20 ซม. แม้ว่าบางครั้งอาจพบขนาดใหญ่ซึ่งมีหม้อยาวมากกว่า 35 ซม. และกว้าง 15 ซม. หม้อบนรูปกรวยและยกขึ้นเป็นพิเศษที่ด้านหน้าของเพอริสโตม หม้อล่างและหม้อบนมีลักษณะพิเศษของเพอริสโตมคือมีคอคอดที่ยาวซึ่งยาวถึง 3 ซม. หรือมากกว่า
สีของหม้อมีความหลากหลายมากจากม่วงดำจนถึงขาว โดยทั่วไป N. rafflesiana มีสีเขียวอ่อนมีจุดสีม่วงเข้มโดยตลอดหม้อในหม้อล่างและสีครีมในหม้อบน
เมื่อยังเล็กต้นปกคลุมไปด้วยขนยาว, ร่วงง่าย, สีน้ำตาลหรือสีขาว เมื่อโตขึ้นมีสิ่งปกคลุมบางและสั้น เป็นขนสีน้ำตาล หรือไม่มีเลย
หน่วยอนุกรมวิธานต่ำกว่าระดับชนิด
เพราะมีการกระจายเป็นวงกว้าง N. rafflesiana จึงมีถิ่นอาศัยหลากหลายทำให้เกิดความหลากหลายของลักษณะและสีของหม้อ ตามการแจกแจงหน่วยอนุกรมวิธานต่ำกว่าระดับชนิดของ N. rafflesiana ที่ระบุบไว้ รวมทั้งที่ไม่พิจารณายอมรับในปัจจุบันและสี่ความแตกต่างของอนุกรมวิธานเข้าด้วยกัน
ลูกผสมตามธรรมชาติ
ลูกผสมตามธรรมชาติของ N. rafflesiana ที่มีการบันทึกไว้
ซ่อนรักซ่อนเร้น
ซ่อนรักซ่อนเร้น (비밀) หรือ ซ่อนรักซ่อนแค้น เป็นซีรีส์ทางโทรทัศน์ของเกาหลีใต้ปี ค.ศ. 2013 นำแสดงโดยฮวัง ช็อง-อึม, จี ซ็อง, แพ ซู-บิน และอี ดา-ฮี ออกอากาศทางช่องเคบีเอส2 ตั้งแต่วันที่ 25 กันยายน ถึง 14 พฤศจิกายน ค.ศ. 2013 ในวันพุธและพฤหัสบดี เวลา 21:55 น. (ตามเวลามาตรฐานเกาหลี) จำนวน 16 ตอน
เนื้อเรื่อง
เศรษฐี "แบดบอย" ตกหลุมรักผู้หญิงคนหนึ่งที่ต้องเข้าคุกเพราะแฟนหนุ่มของเธอซึ่งเป็นอัยการในคดี 'ชนแล้วหนี' ที่ทำให้แฟนสาวของเขาเสียชีวิตพร้อมกับลูกในท้องของเธอ
ยศทหารกองทัพแห่งชาติเขมร
ตารางข้างล่างต่อไปนี้คือข้อมูลเกี่ยวกับยศทหารของกองทัพแห่งชาติเขมรในสมัยสาธารณรัฐเขมร
บูรณะมันวุ่นวาย ขายชาติเลยแล้วกัน!
บูรณะมันวุ่นวาย ขายชาติเลยแล้วกัน! เป็นซีรีส์ไลต์โนเวลญี่ปุ่น เขียนโดยโทรุ โทบะ และวาดภาพประกอบโดย ฟาลมาโระ ตีพิมพ์โดยสำนักพิมพ์ SB Creative ตั้งแต่เดือนพฤษภาคม พ.ศ. 2561 โดยเป็นหนังสือในเครือ GA Bunko ปัจจุบันวางจำหน่ายถึงเล่มที่ 10 ได้รับการดัดแปลงเป็นมังงะ วาดภาพโดย เอมูดะ เผยแพร่ออนไลน์ตั้งแต่เดือนตุลาคม พ.ศ. 2562 ทางนิตยสารมังงะออนไลน์ Manga UP! ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 4 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ Yokohama Animation Laboratory ออกอากาศตั้งแต่เดือนมกราคมถึงมีนาคม พ.ศ. 2565
เรื่องย่อ
เรื่องราวของเจ้าชายเวน ซาเลมา อาร์บาเลสต์ แห่งราชอาณาจักรนาตราที่เป็นประเทศเล็ก ๆ และไม่มีอะไรเลยตั้งแต่ทรัพย์สิน, ทรัพยากร หรือแม้แต่กำลังพล ทำให้เจ้าชายไม่สามารถแก้ไขอะไรได้เลย ซึ่งเมื่อเห็นดังนั้นเจ้าชายก็เลยคิดการณ์ใหญ่ว่า ในเมื่อทำอะไรไม่ได้แล้ว ก็ขายชาติไปเลยแล้วกัน!
เซเบอร์แดนซ์
เซเบอร์แดนซ์ (Սուսերով պար, Suserov par; Sabre Dance) เป็นดนตรีจากองก์ที่ 4 องก์สุดท้ายของบัลเลต์เรื่อง กายาแน (Gayane) ผลงานประพันธ์ของอารัม คาชาตูเรียน ออกแสดงครั้งแรกที่เมืองเปียร์ม ประเทศรัสเซีย เมื่อวันที่ 3 ธันวาคม ค.ศ. 1942 โดยคณะคิรอฟบัลเล่ต์
ดนตรีท่อนนี้เป็นการบรรเลงประกอบการร่ายรำดาบ มีจังหวะที่เร้าใจ โดยดัดแปลงทำนองมาจากดนตรีพื้นเมืองของเมืองกยูมรี (Gyumri) เมืองหลวงของจังหวัดชีรัคในอาร์มีเนีย  ผลงานชิ้นนี้เป็นหนึ่งในผลงานที่มีชื่อเสียงที่สุดของคาชาเทรียน มีปรากฏในวัฒนธรรมสมัยนิยมเป็นจำนวนยมาก
ฟุตบอลทีมชาติสิงคโปร์
ฟุตบอลทีมชาติสิงคโปร์ เป็นทีมฟุตบอลตัวแทนจากประเทศสิงคโปร์ ภายใต้การดูแลของสมาคมฟุตบอลสิงคโปร์ ซึ่งเป็นสมาชิกของสมาพันธ์ฟุตบอลเอเชีย และสหพันธ์ฟุตบอลอาเซียน สิงคโปร์ถือเป็นหนึ่งในชาติที่ประสบความสำเร็จมากที่สุดในภูมิภาคอาเซียน โดยชนะเลิศฟุตบอลชิงแชมป์แห่งชาติอาเซียน 4 สมัยใน ค.ศ. 1998, 2004, 2007 และ 2012 ซึ่งเป็นสถิติอันดับสอง มีสีประจำทีมคือสีแดง และ สีขาว มีฉายาคือ "The Lions" (สิงโต) และฉายาที่สื่อมวลชนไทยนิยมเรียกคือ "ทีมลอดช่อง" ผู้ฝึกสอนคนปัจจุบันคือ ทาคายูกิ นิชิกายะ
จวี จิ้งอี
จวี จิ้งอี (เกิด 18 มิถุนายน ค.ศ. 1994) หรือที่รู้จักกันในชื่อ เสี่ยวจวี (小鞠) เป็นนักร้อง นักเต้น นักแสดงชาวจีน โด่งดังและเป็นที่รู้จักจากบทบาทในเรื่อง ตำนานรักนางพญางูขาว ที่จวีจิ้งอี เป็นนักแสดงนำในเรื่อง และจวีจิ้งอียังเป็นสมาชิกรุ่นที่สองของวงไอดอลจีน SNH48 ทีม NII ปัจจุบันอยู่ภายใต้สังกัด Shanghai Siba culture media Ltd.
ฟุตบอลทีมชาติสิงคโปร์
ทีมชาติสิงคโปร์เป็นทีมฟุตบอลที่เก่าแก่ทีมหนึ่งในทวีปเอเชีย โดยสมาคมฟุตบอลสิงคโปร์ถือเป็นสมาคมที่เก่าแก่ที่สุดในทวีป แม้จะมีประชากรน้อย แต่พวกเขามีนโยบายการสร้างทีมที่แข็งแกร่งและสามารถแข่งขันกับทีมอื่นในภูมิภาคอาเซียนได้อย่างมั่นคง โดยเน้นการใช้นักเตะโอนสัญชาติ สิงคโปร์เป็นชาติแรกที่เป็นเจ้าภาพฟุตบอลชิงแชมป์แห่งชาติอาเซียน และเป็นทีมเดียวในรายการดังกล่าวที่ชนะในรอบชิงชนะเลิศทุกครั้งที่ตนเองเข้าชิง โดยคว้าแชมป์สมัยแรกใน ค.ศ. 1998 จากการชนะเวียดนาม ตามด้วยการชนะอินโดนีเซียใน ค.ศ. 2004 และชนะไทยใน ค.ศ. 2007 และ 2012
จวี จิ้งอี
ในงานเลือกตั้งประจำปีของวง SNH48 จวี จิ้งอี ได้รับตำแหน่ง อันดับ 4 ในปี 2014, อันดับ 2 ในปี 2015, และอันดับ 1 ในปี 2016 และ 2017 จากสมาชิกในวงทั้งหมดกว่า 100 คน และเป็นคนแรกที่ได้รับตำแหน่งอันดับ 1 สองปีซ้อน
ฟุตบอลทีมชาติสิงคโปร์
สิงคโปร์ยังเคยทำผลงานได้ดีในการแข่งระดับทวีป ในการแข่งขันเอเชียนคัพ 2007 รอบคัดเลือก พวกเขาเป็นทีมเดียวในที่เอาชนะอิรักได้ ซึ่งอิรักเป็นทีมแชมป์ในการแข่งขันรอบสุดท้าย รวมทั้งสามารถเสมอกับทีมที่มีอันดับโลกเหนือกว่าพวกเขาอย่างจีน (ค.ศ. 2006 และ 2009) และออสเตรเลีย (ค.ศ. 2008) ได้ และในฟุตบอลโลก 2018 รอบคัดเลือก สิงคโปร์บุกไปยันเสมอญี่ปุ่นได้ถึงสนามกีฬาไซตามะ 2002 ด้วยผลประตู 0–0 ซึ่งถือเป็นเกมเดียวที่ญี่ปุ่นไม่สามารถเอาชนะคู่แข่งได้ในรอบคัดเลือกดังกล่าว
บาเอซา
บาเอซา (Baeza) เป็นเมืองในจังหวัดฆาเอน แคว้นอันดาลูซิอา ทางตอนใต้ของประเทศสเปน ตั้งอยู่ริมหน้าผาแห่งหนึ่งของโลมาเดอูเบดา (Loma de Úbeda) ซึ่งเป็นทิวเขาเตี้ย ๆ ที่แยกลุ่มน้ำกัวดัลกิบีร์ทางทิศใต้ออกจากลุ่มน้ำกัวดาลิมาร์ทางทิศเหนือ ปัจจุบันเมืองนี้มีชื่อเสียงเป็นหลักจากกลุ่มอาคารสถาปัตยกรรมสมัยฟื้นฟูศิลปวิทยาแบบอิตาลีที่ได้รับการอนุรักษ์ไว้อย่างดีเยี่ยมในสเปน องค์การการศึกษา วิทยาศาสตร์ และวัฒนธรรมแห่งสหประชาชาติได้ประกาศให้เมืองนี้เป็นแหล่งมรดกโลกร่วมกับเมืองอูเบดา (ซึ่งตั้งอยู่ใกล้กัน) เมื่อปี พ.ศ. 2546
จวี จิ้งอี
แฟนคลับชาวจีนต่างเรียก จวี จิ้งอี ว่าเป็น "ไอดอลในรอบ 4000 ปี" มาตั้งแต่ปี 2014 แต่ด้วยความเข้าใจผิดเล็กน้อย ทำให้สื่อมวลชนญี่ปุ่น เรียก จวี จิ้งอี ว่า "สวยที่สุดในรอบ 4000 ปี" และทำให้ความนิยมของเธอเพิ่มขึ้นนับตั้งแต่นั้น
ฟุตบอลทีมชาติสิงคโปร์
ประวัติ
สมาคมฟุตบอลสิงคโปร์ ก่อตั้งขึ้นใน ค.ศ. 1892 ถือเป็นองค์กรทางด้านฟุตบอลที่เก่าแก่ที่สุดในสมาพันธ์ฟุตบอลเอเชีย การแข่งขันครั้งแรกของทีมชาติสิงโปร์เกิดขึ้นใน ค.ศ. 1921 ในรายการ มาลายา คัพ (มาเลเซีย คัพ ในปัจจุบัน) ซึ่งจัดการแข่งขันโดยทหารเรือจากบริติชมาลายา สิงคโปร์เป็นหนึ่งในหกชาติที่ได้ร่วมแข่งขันในปีแรก สิงคโปร์ยังคงร่วมแข่งขันรายการนี้อย่างต่อเนื่อง และไม่เคยทำผลงานที่แย่กว่าตำแหน่งแชมป์หรือรองแชมป์เลย กระทั่งการแข่งขันได้ยุติลงชั่วคราวใน ค.ศ. 1941 เนื่องจากสงครามโลกครั้งที่สอง ในช่วงเวลานั้นสิงคโปร์ยังได้ร่วมแข่งขันมาเลเซียนลีก
จวี จิ้งอี
พ.ศ. 2556
เมื่อวันที่ 18 สิงหาคม จวี จิ้งอี เข้าร่วมออดิชันกับวง SNH48 และได้เป็นหนึ่งใน 34 คนที่ผ่านเข้ารอบ จากนั้นเมื่อวันที่ 5 กันยายน จวี จิ้งอี ได้เป็นหนึ่งในสมาชิกวง SNH48 รุ่นที่ 2 อย่างเป็นทางการพร้อมกับสมาชิกอีก 30 คน จวี จิ้งอี แสดงในรายการทีวีวาไรตี้ครั้งแรกเมื่อวันที่ 21 กันยายน และเริ่มแสดงทุกอาทิตย์ที่ SNH48 ดรีมสเตจ นับตั้งแต่นั้น ต่อมาในเดือนพฤศจิกายน จวี จิ้งอี ได้รับเลื่อนขั้นให้เป็นสมาชิกทีม NII ของ SNH48 และได้เข้าร่วมคอนเสิร์ตครั้งแรกของ SNH48 ในชื่อว่า "SNH48 Guangzhou Concert" ซึ่งจัดที่สนามกีฬานานาชาติกว่างโจว เมื่อวันที่ 16 พฤศจิกายน
ฟุตบอลทีมชาติสิงคโปร์
ประวัติ
สิงคโปร์ชนะเลิศมาเลเซีย คัพ 24 สมัย และมาเลเซียนลีก 2 สมัย และหลังจากคว้าแชมป์ลีกและมาเลเซีย คัพ ได้ทั้งสองรายการใน ค.ศ. 1994 สมาคมฟุตบอลสิงคโปร์ได้ถอนตัวจากการแข่งขันทุกรายการในประเทศมาเลเซีย ภายหลังเกิดข้อพิพาทกับสมาคมฟุตบอลมาเลเซียในเรื่องการจัดสรรจำนวนเงินในการจำหน่ายบัตรเข้าชม สิงคโปร์จึงไปก่อตั้งลีกของตนเองในนาม สิงคโปร์พรีเมียร์ลีก ใน ค.ศ. 1996 และสมาคมฟุตบอลสิงคโปร์ได้เริ่มมีการพัฒนาทีมชาติให้แข็งแกร่งในการแข่งขันระดับนานาชาติ
จวี จิ้งอี
พ.ศ. 2557
จวี จิ้งอี เข้าร่วมงาน "SNH48 1st Kouhaku Uta Gassen" เมื่อวันที่ 18 มกราคม ซึ่งเธอได้แสดงเพลง "Yokaze no Shiwaza" ในเวอร์ชันภาษาจีน ต่อมาในเดือนพฤษภาคม จวี จิ้งอี มีผลงานเป็นมิวสิควีดีโอครั้งแรกกับเพลง "Football Party" และเธอได้รับตำแหน่งอันดับ 4 จากงานเลือกตั้งครั้งแรกของ SNH48 ซึ่งในขณะนั้นทางวงก็ได้ปล่อยอัลบัมแรกออกมาในชื่อ "Mae Shika Mukanee" ในเดือนกันยายน จวี จิ้งอี เดินทางไปเกาหลีใต้กับสมาชิกเซ็มบัตสึวง SNH48 ทั้ง 16 คน เพื่อไปถ่ายมิวสิควีดีโอสำหรับเพลง "UZA"
ฟุตบอลทีมชาติสิงคโปร์
ประวัติ
สิงคโปร์เป็นเจ้าภาพการแข่งขันเอเชียนคัพ 1984 ซึ่งเป็นครั้งแรกและครั้งเดียวจนถึงปัจจุบันที่พวกเขาได้ร่วมแข่งขันรายการนี้ โดยตกรอบแบ่งกลุ่มจากการมี 4 คะแนน แม้จะเอาชนะอินเดียและเสมอกับทีมใหญ่อย่างอิหร่านได้ และพวกเขามีอันดับโลกฟีฟ่าที่ดีที่สุดคืออันดับ 73 ในเดือนสิงหาคม ค.ศ. 1993 สิงคโปร์คว้าเหรียญทองแดงในซีเกมส์ 1995 ที่จังหวัดเชียงใหม่ หลังจากแพ้เจ้าภาพและทีมแชมป์ในครั้งนั้นอย่างทีมชาติไทย 0–1 ในรอบรองชนะเลิศ ต่อมา สิงคโปร์เป็นเจ้าภาพฟุตบอลชิงแชมป์แห่งชาติอาเซียน 1996 ซึ่งจัดขึ้นเป็นปีแรก แต่พวกเขาตกรอบแบ่งกลุ่มโดยแพ้ไทยในนัดสุดท้าย ตามด้วยการตกรอบรองชนะเลิศซีเกมส์ 1997 โดยแพ้อินโดนีเซีย และแพ้เวียดนามในนัดชิงเหรียญทองแดง
จวี จิ้งอี
พ.ศ. 2558
เมื่อวันที่ 15 มกราคม SNH48 ได้ปล่อยซิงเกิลที่ 6 ออกมาในชื่อ "Give Me Five!" ซึ่ง จวี จิ้งอี ได้เข้าร่วมด้วย และเธอได้ปรากฏตัวในนิตยสารญี่ปุ่น "Weekly Playboy" ในเดือนเดียวกัน และเมื่อวันที่ 31 มกราคม จวี จิ้งอี แสดงเพลง "Yokaze no Shiwaza" ในงาน SNH48 Request Hour Setlist Best 30 2015 ส่วนในเดือนกุมภาพันธ์ เธอได้เป็นหนึ่งในสมาชิก 48 คนที่เข้าร่วมงานปีใหม่ของสถานีโทรทัศน์ Jiangsu และเมื่อวันที่ 17 มีนาคม จวี จิ้งอี เดินทางไปเกาะไซปัน เพื่อไปถ่ายมิวสิควีดีโอของเพลง "Manatsu no Sounds Good!" และในวันที่ 25 กรกฎาคม เธอได้รับอันดับ 2 ในงานเลือกตั้งครั้งที่ 2 ของ SNH48 และได้เป็นสมาชิกของยูนิตย่อย "Seine River" โดยได้ปล่อยซิงเกิลแรกในชื่อ "Sweet & Bitter" (苦与甜) ออกมาในวันที่ 31 ตุลาคม จวี จิ้งอี ปรากฏตัวในงาน SNH48 Request Hour Setlist Best 30 2015 อีกครั้งเมื่อวันที่ 26 ธันวาคม และในงานปีใหม่ของสถานีโทรทัศน์ Dragon TV เมื่อวันที่ 31 ธันวาคม
ฟุตบอลทีมชาติสิงคโปร์
ประวัติ
สิงคโปร์คว้าแชมป์รายการแรกได้ในการแข่งขันฟุตบอลชิงแชมป์แห่งชาติอาเซียน 1998 ภายใต้การนำของ แบร์รี วิทเบรด ผู้ฝึกสอนชาวอังกฤษโดยไม่แพ้ทีมใดในรอบแบ่งกลุ่มรวมถึงเอาชนะมาเลเซียและลาว และเอาชนะอินโดนีเซียในรอบรองชนะเลิศ 2–1 ก่อนจะชนะเวียดนามในรอบชิงชนะเลิศ 1–0 แยน บอร์ก โพลเซน ชาวเดนมาร์กได้รับการแต่งตั้งเป็นผู้อำนวยการฝ่ายเทคนิคของสมาคมใน ค.ศ. 1999 ก่อนจะรับตำแหน่งเป็นผู้ฝึกสอนแทนที่ วินเซนต์ สุบรามาเนียม ซึ่งลาออกใน ค.ศ. 2000 จากผลงานย่ำแย่ในฟุตบอลชิงแชมป์แห่งชาติอาเซียน 2000 ซึ่งพวกเขาตกรอบแรก โดยต่อมาสิงคโปร์เป็นเจ้าภาพร่วมรายการดังกล่าวอีกครั้งใน ค.ศ. 2002 แต่ก็ตกรอบแรกอีกครั้ง โดยแพ้คู่ปรับสำคัญอย่างมาเลเซียในนัดแรก 0–4 และการเอาชนะลาวรวมถึงเสมอทีมไทยในนัดสุดท้ายนั้นไม่เพียงพอต่อการเข้ารอบ โพลเซนถูกปลดหลังจบการแข่งขัน
จวี จิ้งอี
พ.ศ. 2559
จวี จิ้งอี ปรากฏตัวมากขึ้นในรายการประกวดร้องเพลงและเกมโชว์ต่าง ๆ อย่างเช่น I Am a Singer และ The Brain และได้ปรากฏอยู่ในละครซีรีส์เรื่อง วิหกนครา (九州天空城) ซึ่งเริ่มออกอากาศเดือนกรกฎาคมเมื่อวันที่ 30 และในเดือนเดียวกัน จวี จิ้งอี ได้รับตำแหน่งอันดับ 1 จากงานเลือกตั้ง SNH48 ครั้งที่ 3 ด้วยคะแนนโหวตมากกว่า 230,000 คะแนน ซึ่งเป็นคะแนนที่สูงในสุดในบรรดาสมาชิกทั้งหมดของ SNH48 เมื่อวันที่ 10 ธันวาคม จวี จิ้งอี ได้รับรางวัลนักแสดงหญิงหน้าใหม่แห่งปีจาก Tencent Video Star Awards จากบทบาทในเรื่อง วิหกนครา ภาค 1 และเมื่อวันที่ 18 ในเดือนเดียวกัน จวี จิ้งอี ได้รับรางวัลนักแสดงที่ได้รับความนิยมสูงสุดจาก NetEase Attitude Awards
ฟุตบอลทีมชาติสิงคโปร์
ประวัติ
ราดอยโก อัฟราโมวิช เข้ามารับตำแหน่งผู้ฝึกสอนต่อในฟุตบอลชิงแชมป์แห่งชาติอาเซียน 2004 พวกเขาผ่านรอบแบ่งกลุ่มโดยไม่แพ้ทีมใด ตามด้วยการชนะพม่าไปอย่างสนุกด้วยผลประตูรวมสองนัด 8–5 ซึ่งต้องเล่นกันถึงช่วงต่อเวลา และพวกเขาคว้าแชมป์สมัยที่สองได้จากการชนะอินโดนีเซียในรอบชิงชนะเลิศด้วยผลประตูรวม 5–2 โดยบุกไปชนะถึงกรุงจาการ์ตาได้ 3–1 ในเลกแรก และกลับมาชนะได้อีก 2–1 ต่อหน้าแฟน ๆ 55,000 คนที่สิงคโปร์
จวี จิ้งอี
พ.ศ. 2560
เมื่อวันที่ 7 มกราคม จวี จิ้งอี เข้าร่วมงาน SNH48 Request Hour Setlist Best 30 เป็นครั้งที่ 3 ซึ่งเพลงของเธอ "Don't Touch" เข้ามาเป็นอันดับแรก จวี จิ้งอี จึงได้มีโอกาสทำเพลงที่สองในฐานะศิลปินเดี่ยว และเมื่อวันที่ 15 กุมภาพันธ์ จวี จิ้งอี รับบทตัวละครเอกเป็นครั้งแรกกับละครซีรีส์แนวสืบสวนสอบสวนชื่อว่า Detective Samoyeds ซาโหมวยอดนักสืบฉางอัน ซึ่งประสบความสำเร็จเป็นอย่างมาก รวมทั้งมียอดวิวสูงถึง 1 หมื่นล้านวิว เมื่อฤดูกาลที่ 2 ของซีรีส์เรื่องนี้จบลง ในวันที่ 4 เดือนพฤษภาคม จวี จิ้งอี ได้รับรางวัล "เยาวชนโดดเด่น" จากงาน CCTV Youth Day special โดยเธอขึ้นรับรางวัลในฐานะ SNH48 และในวันที่ 8 มิถุนายน จวี จิ้งอี ได้ปล่อยซิงเกิลในฐานะศิลปินเดี่ยวออกมาในชื่อ "ํYes or No (等不到你)" ในงานเลือกตั้งของ SNH48 ครั้งที่ 4 จวี จิ้งอี ได้รับตำแหน่งอันดับ 1 ด้วยคะแนนโหวตสูงถึง 277,781.3 คะแนน ทำให้เธอได้เป็นสมาชิกคนแรกของวงที่ได้รับตำแหน่งอันดับ 1 สองปีซ้อน
ฟุตบอลทีมชาติสิงคโปร์
ประวัติ
สิงคโปร์ตกรอบเอเชียนคัพ 2007 รอบคัดเลือกโดยชนะได้เพียงหนึ่งนัดจากห้านัด และอัฟราโมวิชนำทีมลงแข่งขันฟุตบอลชิงแชมป์แห่งชาติอาเซียน 2007 ในฐานะแชมป์เก่าและเป็นเจ้าภาพร่วมกับทีมชาติไทย พวกเขาเริ่มต้นด้วยการเสมอเวียดนาม แต่ในนัดที่สองพวกเขาชนะลาว 11–0 นับเป็นสถิติการชนะด้วยผลประตูที่มากที่สุดตลอดกาลของทีม และเสมออินโดนีเซียในนัดสุดท้าย ผ่านเข้ารอบรองชนะเลิศเอาชนะจุดโทษมาเลเซีย ภายหลังจากเสมอกัน 1–1 ทั้งสองนัด และเข้าไปป้องกันแชมป์ได้โดยชนะไทยด้วยผลประตูรวม 3–2 โดยชนะในเลกแรกในบ้านได้ 2–1 และบุกไปเสมอ 1–1 ที่ราชมังคลากีฬาสถาน จากประตูท้ายเกมของ ไครูล อัมรี คว้าแชมป์สมัยที่สาม อย่างไรก็ตาม สิงคโปร์ล้มเหลวในการแข่งขัน ค.ศ. 2008 แม้พวกเขาจะชนะสามนัดรวดในรอบแบ่งกลุ่มที่พบกับอินโดนีเซีย, พม่า และกัมพูชา โดยทำประตูไปได้ถึง 10 ประตู ทว่าพวกเขาแพ้เวียดนามแชมป์ในปีนั้นในรอบรองชนะเลิศด้วยผลประตูรวม 0–1
ในฟุตบอลโลก 2010 รอบคัดเลือก สิงคโปร์ผ่านปาเลสไตน์ และ ทาจิกิสถาน เข้าสู่รอบแบ่งกลุ่มก่อนจะตกรอบเมื่อแพ้ต่อคู่แข่งที่แข็งแกร่งจากตะวันออกกลางอย่างซาอุดีอาระเบีย ต่อมาใน เอเชียนคัพ 2011 รอบคัดเลือก สิงคโปร์ตกรอบโดยชนะได้สองจากหกนัด จบอันดับสุดท้าย รวมถึงแพ้ทีมดังอย่างอิหร่าน 0–6 และแพ้ในบ้านต่อทีมชาติไทย 1–3 แต่พวกเขาก็เล่นได้ยอดเยี่ยมโดยบุกไปชนะไทยได้ 1–0 เช่นกัน และสิงคโปร์ยังมีผลงานย่ำแย่ต่อเนื่องจากการตกรอบแบ่งกลุ่ม ฟุตบอลชิงแชมป์แห่งชาติอาเซียน 2010 โดยชนะเพียงนัดเดียว และแพ้เวียดนามในนัดสุดท้าย และจากผลงานดังกล่าวทำให้แฟนบอลวิจารณ์อย่างหนัก สมาคมฟุตบอลตัดสินใจพักการแข่งขันทุกรายการเป็นเวลา 6 เดือนเพื่อวางแผนและปรับปรุงทีมใหม่ และกลับมาเอาชนะมัลดีฟส์ในเกมกระชับมิตร 4–0 ณ สนามกีฬาจาลันเบอซาร์ และเสมอไทย 0–0 ตามด้วยการลงแข่งขันสุลต่านออฟสลังงอร์ รายการพิเศษที่จัดขึ้นระหว่างสองสโมสรฟุตบอลคู่แข่ง ได้แก่ สโมสรสลังงอร์และสิงคโปร์ และสิงคโปร์ชนะ 1–0 คว้าแชมป์สมัยที่หก
สิงคโปร์ตกรอบในฟุตบอลโลก 2014 รอบคัดเลือก แต่คว้าแชมป์ฟุตบอลชิงแชมป์แห่งชาติอาเซียน 2012 ได้เป็นสมัยที่สี่ เอาชนะฟิลิปปินส์ในรอบรองชนะเลิศ และชนะไทยในรอบชิงชนะเลิศด้วยผลประตูรวม 3–2 โดยชนะในเลกแรกที่บ้าน 3–1 และแพ้ที่กรุงเทพมหานคร 0–1 ราดอยโก อัฟราโมวิช ลาทีมหลังจบการแข่งขัน เขาได้รับการยกย่องว่าเป็นผู้ฝึกสอนที่ดีที่สุดของทีมชาติสิงคโปร์มาถึงปัจจุบัน ถัดมาในเอเชียนคัพ 2015 รอบคัดเลือก สิงคโปร์ตกรอบโดยแพ้ทีมร่วมกลุ่มอย่างจอร์แดน และซีเรีย
เบิร์นด์ ชตังเงอ เข้ามารับตำแหน่งผู้ฝึกสอนใน ค.ศ. 2013 พาทีมชนะในเกมกระชับมิตรสองนัดที่พบกับพม่าและลาว และชตังเงอเป็นผู้เข้ามาเปลี่ยนรูปแบบการเล่นของทีม ให้เคลื่อนที่ด้วยความรวดเร็ว เน้นการวิ่งและการจ่ายลูกบอลแบบจังหวะเดียว และยังเพิ่มความฟิตให้นักเตะ พวกเขาเป็นเจ้าภาพฟุตบอลชิงแชมป์แห่งชาติอาเซียน 2014 ร่วมกับเวียดนาม แต่ไม่สามารถป้องกันแชมป์ได้ และย่ำแย่ถึงขั้นตกรอบแบ่งกลุ่มโดยชนะพม่าได้เพียงนัดเดียว แต่แพ้คู่ปรับอย่างไทย (1–2) และ มาเลเซีย (1–3) และตกรอบฟุตบอลโลก 2018 รอบคัดเลือก รอบที่ 2 แต่ก็เก็บได้ถึง 10 คะแนน และได้รับเสียงชื่นชมจากการบุกไปเสมอทีมใหญ่อย่างญี่ปุ่นได้ถึงสนามกีฬาไซตามะ 2002 รวมทั้งเอาชนะชาติตะวันออกกลางอย่างอัฟกานิสถาน 1–0 และแพ้ซีเรียไปเพียงหนึ่งประตู
ชตังเงอไม่ได้รับการขยายสัญญา และเขาถูกแทนที่โดย วี. ซุนดรามูร์ธี พาทีมลงแข่งฟุตบอลชิงแชมป์แห่งชาติอาเซียน 2016 แต่พวกเขาตกรอบแรกอีกครั้ง โดยเสมอหนึ่งนัด แพ้สองนัดไม่ชนะทีมใด และในเอเชียนคัพ 2019 รอบคัดเลือก – รอบที่ 3 สิงคโปร์ตกรอบโดยไม่ชนะทีมใด ต่อมา ทัตสึมะ โยชิดะ ผู้ฝึกสอนชาวญี่ปุ่นเข้ามาทำหน้าที่ต่อ แต่ทีมก็ตกรอบในฟุตบอลโลก 2022 รอบคัดเลือก โซนเอเชีย – รอบที่ 2 โดยชนะได้ 2 นัดจาก 8 นัด และประเทศสิงคโปร์ได้เป็นเจ้าภาพการแข่งขันฟุตบอลชิงแชมป์แห่งชาติอาเซียน 2020 พวกเขาอยู่ในกลุ่มเอร่วมกับไทย, ฟิลิปปินส์, พม่า, และติมอร์-เลสเต และสิงคโปร์ผ่านรอบแบ่งกลุ่มในฐานะรองแชมป์กลุ่มด้วยผลงานชนะ 3 นัด และแพ้ 1 นัด โดยแพ้ทีมชาติไทยในนัดสุดท้ายของรอบแบ่งกลุ่ม 0–2 และแพ้อินโดนีเซียในรอบรองชนะเลิศด้วยผลประตูรวมสองนัด 3–5 ซึ่งในนัดที่สองต้องเล่นกันถึงช่วงต่อเวลา เป็นผลให้โยชิดะอำลาตำแหน่งผู้ฝึกสอน และ ทาคายูกิ นิชิกายะ เข้ามารับตำแหน่งต่อ
ผู้เล่นชุดปัจจุบัน
รายชื่อผู้เล่น 29 คนที่ถูกเรียกตัวในการแข่งขันฟุตบอลชิงแชมป์แห่งชาติอาเซียน 2022 ระหว่างวันที่ 20 ธันวาคม 2565 – 16 มกราคม 2566
''จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 24 กันยายน พ.ศ. 2565 หลังแข่งขันกับ 🇮🇳 india''
โรงเรียนวังน้ำเย็นวิทยาคม
โรงเรียนวังน้ำเย็นวิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429
ประวัติ
ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง
ฮัน โซ-ฮี
ฮัน โซ-ฮี (한소희; ชื่อเดิม อี โซ-ฮี (이소희); เกิด 18 พฤศจิกายน ค.ศ. 1994) เป็นนางแบบและนักแสดงชาวเกาหลีใต้ เคยรับบทนำในละครเรื่อง ดอกไม้ป่าเงินตรา (2017), รัก 100 วันของฉันและองค์ชาย (2018) และรับบทนักแสดงสมบทในละครเรื่อง ลูกแก้วคืนวิญญาณ (2019) หลังจากนั้นเธอเป็นที่รู้จักมากขึ้นในบทบาท ยอ ดา-คย็อง จากเรื่อง หลังภาพแห่งความสุข (2020) บทบาทนำใน เนเวอร์เดอะเลส: รักนี้ห้ามไม่ได้ (2021) และมายเนม (2021)
ชีวิตในวัยเด็ก
ชื่อเกิด อี โซ-ฮี (이소희) เมื่อวันที่ 18 พฤศจิกายน ค.ศ. 1994 ที่อุลซัน ประเทศเกาหลีใต้ เธอเข้าเรียนที่โรงเรียนมัธยมหญิงอุลซาน และโรงเรียนมัธยมศิลปะอุลซาน
2017–2019: การเริ่มต้นอาชีพ
ฮัน โซ-ฮีปรากฏตัวในมิวสิกวิดีโอ Tell Me What To Do ของกลุ่มนักร้องชายนี ในปี ค.ศ. 2016 เป็นครั้งแรก เธอเปิดตัวด้านการแสดงจากการรับบทบาทสมทบในละคร อดีตรักพัดหวน (2017) เธอได้รับบทบาทหลักในละครช่องเอ็มบีซีทีวีเรื่อง ดอกไม้ป่าเงินตรา ในปี ค.ศ. 2017 และ รัก 100 วันของฉันและองค์ชาย ในปี ค.ศ. 2018 ต่อมาเธอแสดงในละครช่องเคบีเอส 2 เรื่อง After The Rain ต่อมาในปี ค.ศ. 2019 เธอรับบทนักแสดงสมทบในละคร ลูกแก้วคืนวิญญาณ ซึ่งร่วมแสดงกับนักแสดงนำอัน ฮโย-ซ็อบ และพัก โบ-ย็อง
2020: การยอมรับอย่างกว้างขวางผ่านละครหลังภาพแห่งความสุข
ในปี ค.ศ. 2020 ฮัน โซ-ฮีได้แสดงในละครยอดนิยมเรื่อง หลังภาพแห่งความสุข ร่วมกับนักแสดงนำคิม ฮี-แอ และพัก แฮ-จุน ซึ่งเธอรับบทนักแสดงนำเมียน้อย ตอนจบของละครมีอันดับเรตติงสูงสุดในประวัติศาสตร์เคเบิลทีวีเกาหลี ทำให้เธอได้รับความนิยมเพิ่มขึ้นจากความสำเร็จของละคร
2021: บทบาทนำ
ฮัน โซ-ฮีได้รับบทในละครช่องเจทีบีซี เรื่อง เนเวอร์เดอะเลส: รักนี้ห้ามไม่ได้ ซึ่งออกอากาศเมื่อวันที่ 19 มิถุนายน นอกจากนี้เธอยังได้แสดงละครเน็ตฟลิกซ์ เรื่องมายเนม
และต้นปี ค.ศ. 2022 เธอมีผลงานมินิซีรีส์ 4 ตอนจบ ซาวด์แทร็กนัมเบอร์วัน ร่วมกับ พัก ฮย็อง-ชิก ออกอากาศทางดิสนีย์+
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ฯ
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นโรงเรียนรัฐบาล สังกัดสำนักงานเขตพื้นที่การศึกษามัธยมศึกษา เขต 4 ประเภทโรงเรียนมัธยมศึกษาขนาดใหญ่พิเศษ ตั้งอยู่ที่ เลขที่ 34 หมู่ที่ 8 ตำบลคลองห้า  อำเภอคลองหลวง จังหวัดปทุมธานี 12120
ประวัติโรงเรียน
โรงเรียนทีปังกรวิทยาพัฒน์(มัธยมวัดหัตถสารเกษตร)ในพระราชูปถัมภ์สมเด็จพระบรมโอรสาธิราชฯ สยามมกุฎราชกุมาร เป็นโรงเรียนมัธยมศึกษาขนาดใหญ่พิเศษ ประเภทสหศึกษา เดิมชื่อโรงเรียนหัตถสารเกษตรวิทยาคาร สังกัดกรมสามัญศึกษา กระทรวงศึกษาธิการ ตั้งขึ้นเมื่อ มีนาคม พ.ศ.2520 มีเนื้อที่ทั้งหมด 43 ไร่ ซึ่งได้รับบริจาคจากวัดหัตถสารเกษตร โดยพระครูธัญสารโสภณ เจ้าอาวาสวัดขณะนั้น ในกาลต่อมาได้มีการเปลี่ยนชื่อเป็นโรงเรียนมัธยมวัดหัตถสารเกษตร ในวันที่ 27 พฤศจิกายน 2539 ในสมัยพระเมตตาธรรมโสภณ เป็นเจ้าอาวาส โรงเรียนได้รับเสด็จพระองค์เจ้าศรีรัศมิ์พระวรชายา ในสมเด็จพระบรมโอรสาธิราชฯสยามมกุฎราชกุมารเมื่อวันที่ 4 มิถุนายน พ.ศ. 2552 ในกาลต่อมาทรงมีพระมหากรุณาธิคุณได้โปรดเกล้าพระราชทานเปลี่ยนชื่อโรงเรียนเป็นโรงเรียนทีปังกรวิทยาพัฒน์ (มัธยมวัดหัตถสารเกษตร)ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร ในวันที่ 17 มีนาคม พ.ศ. 2553 พร้อมทั้งยังมีพระบรมราชานุญาตให้ใช้ตราประจำพระองค์ มวก. เป็นตราประจำโรงเรียน นับเป็นพระมหากรุณาธิคุณอันล้นพ้นปัจจุบันโรงเรียนทีปังกรวิทยาพัฒน์(มัธยมวัดหัตถสารเกษตร) ในพระราชูปถัมภ์ฯ เปิดสอนในระดับชั้นมัธยมศึกษาปีที่ 1-6 ระดับชั้นละ 12 ห้องเรียน
แผนการเรียน
มัธยมศึกษาตอนต้น มัธยมศึกษาตอนปลาย หลักสูตรพื้นฐานทั่วไป หลักสูตรห้องเรียนพิเศษ
วัดคูหาสวรรค์
วัดคูหาสวรรค์ อาจหมายถึง
รถไฟใต้ดินนครฟูกูโอกะ
รถไฟใต้ดินนครฟูกูโอกะ ให้บริการในเมืองฟูกูโอกะ ประเทศญี่ปุ่น ประกอบด้วยสามเส้นทาง ได้แก่ สายคูโก หรือสายสนามบิน สายฮาโกซากิ และ สายนานากูมะ
วิกิพีเดียภาษาออสซีเชีย
วิกิพีเดียภาษาออสซีเชีย (Ирон Википеди) เป็นสารานุกรมวิกิพีเดียที่จัดทำขึ้นในภาษาออสซีเชีย สร้างขึ้นเมื่อวันที่ 28 กุมภาพันธ์ พ.ศ. 2548 ปัจจุบันวิกิพีเดียภาษานี้มีบทความ 0 บทความ นับตั้งแต่วันก่อตั้ง มีการกล่าวถึงวิกิพีเดียภาษาออสซีเชียว่า "อาจเป็นเว็บไซต์เดียวที่เขียนด้วยภาษาออสซีเชียทั้งหมด"
เลอสันต์ เทียมราช
เลอสันต์ เทียมราช (18 กันยายน พ.ศ. 2534 –) เป็นนักฟุตบอลชาวไทย ปัจจุบันลงเล่นในตำแหน่งกองกลางให้กับสุโขทัย ในไทยลีก และทีมชาติไทย
ฤดูกาล 2563–64
ในวันที่ 3 ธันวาคม พ.ศ. 2562 เลอสันต์ได้เปิดตัวกับหนองบัว พิชญ ในไทยลีก 2 โดยเขาจะสวมเสื้อหมายเลข 7 ให้กับสโมสร ต่อมาในวันที่ 15 กุมภาพันธ์ พ.ศ. 2563 เขาได้ลงเล่นนัดแรกให้กับสโมสรในการแข่งขันไทยลีก 2 ฤดูกาล 2563–64 ช่วยให้ทีมเปิดบ้านเอาชนะเกษตรศาสตร์ 3–0 วันที่ 20 กันยายน เขาทำประตูแรกในนามสโมสรในลีก ช่วยให้ทีมเปิดบ้านเอาชนะแพร่ ยูไนเต็ด 3–2 วันที่ 25 ตุลาคม เขาทำประตูในลีก ช่วยให้ทีมเปิดบ้านเอาชนะชัยนาท ฮอร์นบิล 1–0 วันที่ 24 กุมภาพันธ์ พ.ศ. 2564 เขาทำประตูในลีก ช่วยให้ทีมเปิดบ้านเอาชนะไทยยูเนียน สมุทรสาคร 5–1
ฤดูกาล 2564–65
วันที่ 3 กันยายน พ.ศ. 2564 เขาได้ลงเล่นนัดแรกในการแข่งขันไทยลีก ฤดูกาล 2564–65 ช่วยให้ทีมเปิดบ้านเอาชนะนครราชสีมา มาสด้า 2–0 วันที่ 17 พฤศจิกายน เขาทำประตูแรกในลีก ช่วยให้ทีมเปิดบ้านเอาชนะบีจี ปทุม ยูไนเต็ด 3–1 วันที่ 4 พฤษภาคม พ.ศ. 2565 เขาทำประตูที่สองในลีก ช่วยให้ทีมบุกไปชนะนครราชสีมา มาสด้า 0–4
ทีมชาติ
ในวันที่ 16 มีนาคม พ.ศ. 2565 เลอสันต์มีชื่อติดทีมชาติไทย ในการแข่งขันกระชับมิตรที่พบกับเนปาล และซูรินาม เขาลงเล่นให้กับทีมชาติครั้งแรกเมื่อวันที่ 27 มีนาคม พ.ศ. 2565 ในนัดกระชับมิตรพบกับซูรินาม โดยเขาถูกส่งลงมาเป็นสำรองในนาทีที่ 88
เกียรติประวัติ
หนองบัว พิชญ
ดำรงศักดิ์ กิตติประภัสร์
รับราชการ
ดำรงศักดิ์เริ่มต้นรับราชการในตำแหน่ง รองสารวัตรสืบสวนสอบสวน สถานีตำรวจนครบาลพลับพลาไชย 2 เมื่อปี พ.ศ. 2528 จากนั้นจึงได้เจริญก้าวหน้าในหน้าที่ตามลำดับจนได้เป็น ผู้ช่วยผู้บัญชาการตำรวจแห่งชาติ และ รองผู้บัญชาการตำรวจแห่งชาติ เมื่อปี พ.ศ. 2563 พร้อมกับรับพระราชทานยศ พลตำรวจเอก กระทั่งวันจันทร์ที่ 29 สิงหาคม พ.ศ. 2565 ในการประชุมคณะกรรมการนโยบายตำรวจแห่งชาติ หรือ ก.ต.ช. ซึ่งมี พลเอก ประวิตร วงษ์สุวรรณ รองนายกรัฐมนตรี รักษาการนายกรัฐมนตรี เป็นประธานในที่ประชุม ที่ประชุมมีมติเลือก พลตำรวจเอก ดำรงศักดิ์ ให้ดำรงตำแหน่งผู้บัญชาการตำรวจแห่งชาติ คนที่ 13 สืบต่อจาก พลตำรวจเอก สุวัฒน์ แจ้งยอดสุข ที่จะเกษียณอายุราชการในวันศุกร์ที่ 30 กันยายน พ.ศ. 2565
ต่อมาในวันพุธที่ 7 กันยายน พ.ศ. 2565 จึงได้มีพระบรมราชโองการโปรดเกล้า ฯ แต่งตั้ง พลตำรวจเอกดำรงศักดิ์ ให้ดำรงตำแหน่ง ผู้บัญชาการตำรวจแห่งชาติ
ในวันที่ 27 พฤษภาคม พ.ศ. 2566 ได้รับแต่งตั้งเป็นประธานอนุกรรมการขับเคลื่อนการป้องกันปราบปรามอาชญากรรมทางเทคโนโลยี
รัฐซังตากาตารีนา
ซังตากาตารีนา (Santa Catarina) เป็นรัฐทางภาคใต้ของประเทศบราซิล เป็นหนึ่งในที่ที่มีมาตรฐานการครองชีพสูงสุดในลาตินอเมริกา มีเมืองหลวงของรัฐชื่อเมืองโฟลรียานอโปลิช ซึ่งเกือบทั้งหมดของเมืองตั้งอยู่บนเกาะซังตากาตารีนา รัฐติดกับรัฐฮิวกรังจีดูซูวทางทิศใต้ และติดกับรัฐปารานาทางทิศเหนือ ติดกับมหาสมุทรแอตแลนติกทางทิศตะวันออก และติดกับรัฐมิซิโอเนสของอาร์เจนตินาทางทิศตะวันตก ประชากรส่วนมากของรัฐมีเป็นผู้อพยพเชื้อสายโปรตุเกส เยอรมัน และอิตาลี
รัฐมีชายหาดยาว 561 กิโลเมตร (348 ไมล์) เป็นสถานที่ท่องเที่ยว เมืองหลวงของรัฐ โฟลรียานอโปลิช ตั้งอยู่บนเกาะ เป็นหนึ่งในเมืองของบราซิลที่มีนักท่องเที่ยวต่างชาติมาท่องเที่ยว
รายชื่อผู้กำกับภาพยนตร์ไทย
รายนามผู้กำกับภาพยนตร์ไทย ตั้งแต่ พ.ศ. 2466 ถึงปัจจุบัน
น
ขอโทษครับ ผมสับสน (2557) สารพันผี(2558)กระจกชีวิต,กุมารตุ้ด 4-3-2-1โกย,แว้นซ่าส์ ร้อคขารั่ว(2559)
วิกิพีเดียภาษาจีนแคะ
วิกิพีเดียภาษาจีนแคะ เป็นสารานุกรมวิกิพีเดียที่จัดทำขึ้นในภาษาจีนแคะ ปัจจุบันวิกิพีเดียภาษาจีนแคะมีบทความมากกว่า 4,512 บทความ (ค.ศ. 2015)
ความเป็นพิษต่อระบบนิเวศ
ความเป็นพิษต่อระบบนิเวศ (Ecotoxicity) เป็นเรื่องของการศึกษาด้านนิเวศพิษวิทยา (ซึ่งเป็นคำผสมของคำว่านิเวศวิทยา กับพิษวิทยา) โดยอิงความเป็นไปได้ด้านชีวภาพ, สารเคมี หรือความเครียดทางกายภาพที่ส่งผลกระทบต่อระบบนิเวศ ความเครียดดังกล่าวอาจเกิดขึ้นในสภาพแวดล้อมทางธรรมชาติที่ความหนาแน่น, ความเข้มข้น หรือในระดับสูงพอที่จะทำลายชีวเคมีธรรมชาติ, สรีรวิทยา, พฤติกรรม และการปฏิสัมพันธ์ของสิ่งมีชีวิตที่มีอยู่ในระบบนิเวศ
ความเป็นพิษต่อระบบนิเวศได้รับการกำหนดให้เป็น "สาขาของนิเวศพิษวิทยาที่เกี่ยวข้องกับการศึกษาผลกระทบที่เป็นพิษ ที่เกิดจากมลพิษทางธรรมชาติหรือการสังเคราะห์ ซึ่งส่งผลต่อองค์ประกอบของระบบนิเวศ, สัตว์ (รวมถึงมนุษย์), พืชและจุลินทรีย์ในสิ่งแวดล้อมที่สำคัญ"
ส้อม
ส้อม เป็นเครื่องครัว ที่ประกอบไปด้วยด้ามจับและปลายแหลมหรือเงี่ยงหลายซี่ที่อีกด้าน โดนปกติมีประมาณ 2-4 ซี่. ส้อมเป็นอุปกรณ์ในการช่วยรับประทานอาหารที่พบเห็นได้ทั่วไปในประเทศตะวันตก ขณะที่เอเชียตะวันออกจะใช้ตะเกียบเสียมากกว่า ซึ่งปัจจุบันนี้เอเชียตะวันออกก็ใช้ส้อมอย่างแพร่หลายแล้วเช่นกัน
ปัจจุบันมีอุปกรณ์ที่เรียกว่า ช้อนกึ่งส้อม (spork) อันเป็นเครื่องใช้ในครัวที่มีลักษณะกึ่งช้อนกึ่งส้อม อันเป็นการพยายามออกแบบให้เป็นเครื่องใช้ในครัวเพียงชิ้นเดียวที่ใช้ในการรับประทานอาหารแต่ละมื้อ เพื่อลดความยุ่งยากในการมีเครื่องใช้ในครัวหลายชิ้นลง โดยเฉพาะมีด ด้านหลังของช้อนกึ่งส้อมออกแบบเป็นรูปทรงคล้ายช้อนซึ่งสามารถใช้ตักอาหารหรือแม้แต่ของเหลวได้ ขณะที่ตรงปลายมีเงี่ยงเล็กๆ คล้ายส้อมช่วยในการจิ้มอาหาร ทำให้สะดวกต่อการรับประทานอาหาร อุปกรณ์ชนิดนี้ได้รับความนิยมในการรับประทานอาหารจานด่วนและใช้ในกองทัพของชาวตะวันตกเป็นอย่างมาก
ในวัฒนธรรมไทย ไม่ปรากฏชัดการนำส้อมเข้ามาใช้ว่ามีมาแต่เมื่อใด แต่เนื่องจากมีการใช้ช้อนอย่างแพร่หลายในการตักข้าวอยู่แล้ว ส้อมจึงอยู่ในฐานะในอุปกรณ์ที่ช่วยในการรับประทานอาหารอันมีหน้าที่ช่วยเกลี่ยอาหารในจาน ช่วยตัดชิ้นเนื้อ และช่วยจิ้มอาหารเท่านั้น มิได้มีหน้าที่ตักเป็นหลักอย่างที่ชาวตะวันตกใช้แต่อย่างใด ส่วนช้อนกึ่งส้อมนั้นปรากฏให้เห็นอยู่บ้าง แต่เนื่องจากชาวไทยมิได้ทานเนื้อเป็นหลัก และนิยมใช้ช้อนสั้นโลหะซึ่งสามารถตัดเนื้อได้อยู่แล้ว ช้อนกึ่งส้อมจึงไม่ได้รับความนิยมจากชาวไทยอย่างชาติตะวันตก
ชาวฝรั่งเศส
ชาวฝรั่งเศส (Français) เป็นกลุ่มชาติพันธุ์ในยุโรปตะวันตก รวมถึงชาติที่มีวัฒนธรรม ประวัติศาสตร์ ภาษา หรือมีความเกี่ยวข้องกับประเทศฝรั่งเศส
นอกจากในประเทศฝรั่งเศสแผ่นดินใหญ่แล้ว ชาวฝรั่งเศสและคนเชื้อสายฝรั่งเศสสามารถพบได้ในหลายประเทศทั่วโลก รวมถึงจังหวัดโพ้นทะเลและอาณานิคมโพ้นทะเลของประเทศฝรั่งเศส เช่น กัวเดอลุป มาร์ตีนิก และแซ็ง-บาร์เตเลมี รวมถึงในประเทศอื่น ๆ ไม่ว่าจะมีกลุ่มประชากรที่พูดภาษาฝรั่งเศสจำนวนมากหรือไม่ก็ตาม เช่น สวิตเซอร์แลนด์ สหรัฐ แคนาดา อาร์เจนตินา บราซิล เม็กซิโก ชิลี และอุรุกวัย
เจเรมี สก็อตต์: เดอะพีเพิลส์ดีไซเนอร์
เจเรมี สก็อตต์: เดอะพีเพิลส์ดีไซเนอร์ (Jeremy Scott: The People's Designer) เป็นภาพยนตร์สารคดีกำกับโดยวแลด ยูดิน นำเสนอชีวิตของนักออกแบบแฟชันชาวอเมริกัน เจเรมี สก็อตต์ และชื่อเสียงในอุตสาหกรรมแฟชัน
ภาพยนตร์ออกฉายในวันที่ 18 กันยายน ค.ศ. 2015 มีผู้แสดงเช่น ซีแอล จากทูเอนีวัน จาเรด เลโท ไมลีย์ ไซรัส ริอานนา เลดี กาก้า เคที เพร์รี ริตา โอรา แพรีส ฮิลตัน และนิกกี ฮิลตัน
จมูกปลาหลด
จมูกปลาหลด เป็นไม้เลื้อยในวงศ์ Asclepiadaceae ลำต้นมียางขาวเหมือนน้ำนม ใบเดี่ยว ผิวใบเกลี้ยงทั้งสองด้าน หรือมีขนประปราย ดอกช่อขนาดเล็กสีแดงอมม่วง ผลเป็นฝักเรียว เมล็ดเล็กแบน รูปไข่มีขนเป็นพู่  ใช้เป็นอาหารสัตว์